Jilava, Voluntari, Pantelimon şi Domneşti intră în carantină pentru două săptămâni.
Alte patru localităţi de lângă Bucureşti vor intra în carantină. Vizate sunt Jilava, Voluntari, Pantelimon şi Domneşti.
Ca urmare a analizei de risc efectuată de către Direcția de Sănătate Publică a județului Ilfov și a avizului Institutului Național de Sănătate Publică, Comitetul Județean pentru Situații de Urgență Ilfov a adoptat, în ședință extraordinară, intrarea în carantină a mai multor localități.Este vorba de comuna Domnești cu satele aparținătoare Domnești și Țegheș, comuna Jilava, orașul Pantelimon și orașul Voluntari.Măsura intră în vigoare de sâmbătă de la ora 22:00 și este valabilă până pe 3 aprilie ora 22:00.